Абай, Ұлытау және Жетісу облыстары құрылады
"Абай, Ұлытау және Жетісу облыстары құрылады" | "https://abai.kz/post/148807"
TITLE: Абай, Ұлытау және Жетісу облыстары құрылады
URL: https://abai.kz/post/148807
META: "Абай, Ұлытау және Жетісу облыстары құрылады" | "https://abai.kz/post/148807"
DATE: 16.03.2022
AUTHOR(s): Abai.kz
TOTAL WORDS: 183
TEXT: Жаңадан үш облыс құрылады. Бұл туралы бүгін Мемлекет басшысы Қасым-Жомарт Тоқаев Қазақстан халқына Жолдауында айтты. Бірінші: Абай облысы құрылады. Облыс орталығы – Семей қаласы болмақ. «Семей аймағында Абай облысын құруды ұсынамын. Семей қаласы жаңа облыстың орталығы болады. Осы мәселені аймақ тұрғындары көптен бері айтып жүргенін білемін. Қазір ол жақта шешімін таппаған түйткілдер аз емес. Мысалы, аймақтың ішкі инфрақұрылымы әбден тозған», - деді Президент. Екінші: Ұлытау облысы құрылады. Орталығы – Жезқазған қаласы болмақ. «Тағы бір мәселе. Бұрынғы Жезқазған облысының аумағында Ұлытау облысын құру қажет. Жезқазған қаласы қайтадан облыс орталығы болады. Бұл аймақта дербес облыс құру – экономикалық қана емес, рухани жағынан да маңызды шешім», - деді Тоқаев. Үшінші: Жетісу облысы. Орталығы – қапшағай қаласы болмақ. «Үшінші мәселе. Алматы агломерациясына қатысты түйткілдер көп. Осы және басқа да жайттарды ескере отырып, Алматы облысын екіге бөлуді ұсынамын. Бұл өңірде Жетісу және Алматы облыстары құрылады. Алматы облысының орталығы Қапшағайда болуы керек. Ал, Жетісу облысының орталығы Талдықорғанда орналасады», - деді Президент. «Жаңадан құрылатын облыстардың Абай, Ұлытау, Жетісу деп аталуында ерекше мән бар. Біз ұланғайыр жеріміздің байырғы атауларын, ұлы тұлғаларымыздың есімін ұрпақ санасында жаңғырта береміз», - деді Мемлекет басшысы. Abai.kz
